Åge Aleksandersen

Åge Aleksandersen (født 1949) er en norsk rockeartist som har spilt i Prudence, og som regnes som en av trønderrockens pionerer. Gjennom årene er det solgt rundt 1,5 millioner plater med Aleksandersen, og praktisk talt alle platene siden 1980 har solgt til gull.

Aleksandersen skal ha spilt over  konserter i løpet av 55 år. Prudence var et Norges første rene rockeband. I 2025 avholdt Aleksandersen og Sambandet sin siste turné. Aleksandersen og Sambandet holdt sin siste konsert 6. september 2025 på Lerkendal stadion.

Sammen med de omtrent jevngamle Terje Tysland og Hans Rotmo var han den sentrale artisten da trønderrock vokste frem på 1970-tallet.

 Bakgrunn 
Åge Aleksandersen ble født i 1949 i Namsos. Familien hans var av tater-slekt. Lærerne på folkeskolen og moren tillot ikke at Åge ble mobbet for å være tater. Samtidig la ikke moren skjul på at familien hadde tater-bakgrunn. Musikeren Frank Aleksandersen er hans fetter.

 Karriere 
mini|left|På Stavernfestivalen i 2016.  
Åge Aleksandersens musikalske karriere begynte med rockebandet Mads Incorporated i 1965, som vant Namdalsmesterskapet i pop i 1966.Rebellenes gjenforening ; namdalsavisa.no, 26.3.2008 I 1967, da Åge Aleksandersen flyttet for å begynne på Telegrafskolen i Oslo, ble bandet oppløst. I 2008, 41 år etter at bandet slutta, ble de gjenforent for en konsert i Samfunnshuset i Namsos.

Senere ble Åge Aleksandersen med i Whoopee Choop, som kom på andreplass i trøndersk mesterskap og opptrådte omkring i Namdalen. I 1969 ble bandets navn endret til Prudence.

I 1971 hadde Prudence fått sin «faste» besetning med Kaare Skevik (trommer), Per Erik Wallum (fløyte og sang), Kjell Ove Riseth (bass), Terje Tysland (gitar og trekkspill) og Johan Tangen (gitar). Begrepet trønderrock oppstod, og Prudence utviklet seg i en stadig mer rocka retning. I 1975 tok Prudence avskjed med plata Takk te dokk, hvor tekstene er på norsk og hiten «Æ e trønder æ» er med.

I 1976 flyttet Åge Aleksandersen til Trondheim, hvor han startet bandet Sambandet og startet der sin solokarriere. Han sleit litt i begynnelsen. De to første platene solgte dårlig, men med utgivelsen av albumet Lirekassa ble grunnlaget for videre suksess lagt.

I 1980 deltok Åge Aleksandersen i Melodi Grand Prix, hvor han havnet på andreplass med sangen «Bjørnen sover», som var en kritikk av Sovjetunionens invasjon av Afghanistan. Han ga ut platen Ramp som ble et gjennombrudd og fikk Spellemannprisen 1980 i klassen rock sammen med Sambandet for denne. Året etter fikk han juryens hederspris under Spellemannprisen 1982, og i 1983 vant han Gammleng-prisen som popartist.

Etter at plateselskapet hans gikk konkurs startet han, Hans Rotmo og Terje Tysland plateselskapet Norsk Plateselskap med Gunnar Hordvik som daglig leder. Åge Aleksandersen og Sambandet gav ut Dans me mæ som fikk stor suksess, og mottok Sør-Trøndelag fylkes kulturpris. I 1984 kom Levva' Livet med megahiten «Lys og varme», som ble en nasjonalskatt og brukes ved alle anledninger.  Åge Aleksandersen ble utnevnt til æresborger av Namsos, og Levva' Livet ble Norges til da bestselgende plate med  solgte. Han ble også kåret til årets artist under Spellemannprisen 1984 for albumet.

I 1986 turnerte Åge Aleksandersen i Øst-Europa og samlet inspirasjon til sin neste plate, Eldorado. Det var stilt store forventninger til denne platen, som ble forhåndssolgt i over  eksemplarer. Albumet solgte til slutt  eksemplarer. Åge Aleksandersen og Sambandet la deretter ut på Eldorado-turnéen, som varte et stykke ut i 1987. Samme året ble Sambandet oppløst.

I 1989 kom albumet Solregn ut. Det solgte i  eksemplarer. Åge Aleksandersen innledet et samarbeid med Björn Afzelius, og de to holdt en rekke konserter til inntekt for Nicaragua.

I 1991 begynte den salgsmessige nedturen for Åge Aleksandersen. Albumet Laika ble ikke særlig godt mottatt. Kritikerne var ikke lenger like positive, og publikum syntes å ha gått lei. Men selv i nedgang solgte platen til godt over gull. Med albumet Din Dag i 1993 var Åge Aleksandersen tilbake i en mer løssluppen og lystig utgave. Salget gikk godt, platen solgte til platina, men salgstallene var likevel beskjedne i forhold til suksessene fra 1980-tallet.

I 1994 la Åge Aleksandersen og Tore Strømøy ut på motorsykkeltur. Resultatet ble TV-serien På loffen. I tillegg turnerte Åge Aleksandersen blant annet med Lynni Treekrem. I 1997 kom singelen Snørosa i forbindelse med ski-VM i Trondheim i 1997. Med seg på denne singelen hadde Åge Aleksandersen Ulf Risnes og Bjarne Brøndbo. Snørosa er for øvrig en av Norges mest solgte singler.

I 2005 kom dobbeltalbumet To skritt fram ut med et gjenopprettet Sambandet. På dette albumet hadde Åge Aleksandersen funnet tilbake til den gamle rockestilen, og albumet ble mottatt med allmenn jubel. Han fikk mye oppmerksomhet i pressen, og publikumsmottakelsen var meget god. CD nummer to er et livealbum fra turnéen i 2004 med opptak fra Heimdal (nærmere bestemt Husebyhallen ved Kolstad og Saupstad) i Trondheim. Dette konsertalbumet inneholder de fleste av de kjente slagerne fra de siste 25 årene.

I oktober 2006 ble Aleksandersen utnevnt til Ridder 1. klasse av St. Olavs Orden for sin innsats for norsk musikk- og kulturliv. I desember 2006 mottok han Nord-Trøndelag fylkes kulturpris, og under Spellemannprisen 2006 ble han tildelt juryens hederspris sammen med Sissel Kyrkjebø og Bjørn Eidsvåg. Åge Aleksandersen mottok også Erik Byes Minnepris i 2005 under Protestfestivalen. I juni 2008 ble albumet Katalysator gitt ut, nok en gang med Sambandet som backingband. I forbindelse med at Åge Aleksandersen fylte 60 år ble det utgitt en CD-boks som inneholder alle hans utgivelser. Den kom i salg på fødselsdagen, 21. mars. Samme måned ble Errol Fyrileivs skulptur av Åge Aleksandersen avduket i Namsos.

I 2011 ble Aleksandersen innvalgt i Rockheim Hall of Fame sammen med a-ha, Jokke & Valentinerne, Wenche Myhre og Alf Prøysen.

Den 17. juni 2016 holdt Åge Aleksandersen og Sambandet konsert i Royal Albert Hall i London. Fire tusen tilreisende trøndere fylte konsertlokalet. Bakgrunnen for en konsert akkurat der var Aleksandersens tekst fra 1975: «Det e langt igjen te Royal Albert Hall, ifra Namsos te Royal Albert Hall, ifra Kirkenes og Hammerfest fra Vinstra og fra Kvål».Aftenposten, 18. juni 2016, side 8.

Den 14. september 2023 ble det kjent at Åge Aleksandersen avslutter turnélivet og skulle holde sine siste konserter med Sambandet sommeren 2025. Til konserten på Voldsløkka i Oslo 28. juni ble det solgt  billetter. Grunnet stor etterspørsel etter billetter til den siste konserten på Lerkendal stadion ble det tre konserter tre påfølgende kvelder 4., 5. og 6. september, med til sammen  solgte billetter. Under den siste konserten ble Åge Aleksandersen utnevnt til æresborger av Trondheim av ordfører Kent Ranum.

Han var en av kjendisene som satt modell i første sesong av programmet Portrettmesterskapet på NRK.

 Band 
 Mads Incorporated (1965–1967) 
Medlemmer
 Åge Aleksandersen – sang, gitarer
 Stig Brøndmo – bassist (medvirket en periode i Torry Enghs)
 Kalle Claussen – gitar
 John Erik Furre – tangenter
 Terje Adde – trommer

 Whoopee Choop (1966–1969) 
Medlem
 Åge Aleksandersen – sang, gitarer (1968–1969)
 Per Erik Wallum – fløyte, sang
 Hans Jacob Busch – gitar
 Per Formo – gitar
 Sturla Hustad – tangenter
 Kjell Ove Riseth – bass
 Kaare Skevik – trommer

Tidligere
 Terje Tysland – bassist (1966–1968)

 Åge Aleksandersen Band (1988–2003) 
Medlem
 Åge Aleksandersen – sang, gitarer, låtskriver (1975, 1988–2003)
 Konstantin Popchristov – fioliner (1994–2003)
 Kjetil Sandnes – bass (1998–2003)
 Gunnar Pedersen – gitarist, kor og mandolin (1988–2012)
 Steinar Krokstad – trommeslager (1992–1994, 1996–2003)
 Andreas Aase – gitarer (1998–2003)
 Terje Tranaas – tangenter, trekkspill (1988–1998, 2001–2003)

Tidligere
 Jan Devik – gitarist (1975)
 Kaare Skevik – trommer (1975)
 John Erik Furre – tangenter (1975)
 Roger Skaret – bass (1975)
 Tore Wildhauer – trommer (1988–1990)
 Rune Haukum – bassist, munnspill (1988–1994)
 Stein Inge Brækhus – trommer (1991–1996)
 Håkan Henriksen – bass (1994–1996)
 Geir Digernes – bass (1996–1998)

 Diskografi 

 Soloalbum 
 7800 Namsos ( solgte) (1975) 
 Mot i brystet, mord i blikket, Bomben und Granaten ( solgte) (1976)
 Lirekassa ( solgte) (1977)
 French only ( solgte) (1979)
 Ramp ( solgte) (1980)
 Dains me mæ ( solgte) (1982)
 Levva livet! ( solgte) (1984)
 Eldorado ( solgte) (1986)
 Solregn ( solgte) (1989) 
 Laika ( solgte) (1991)
 Din dag ( solgte) (1993)
 Med hud og hår ( solgte) (1995) 
 Fredløs – Dylan på norsk ( solgte) (1997)  
 Flyg av sted ( solgte) (1999)
 Gamle ørn ( solgte)  (2000)
 Linedans ( solgte) (2002) 
 To skritt frem (2005) 
 Snöharpan (med tekster av den svenske lyrikeren Dan Andersson) (2006) 
 Katalysator (2008)
 Furet værbitt (2011)
 Sukker og salt  (2014)
 Ingen nåde (2021) 

Totalt cirka 1,5 millioner solgte plater.

 Priser og utmerkelser 
 Spellemannprisen 1975 i klassen pop for Takk te dokk (som medlem av med Prudence)
 Spellemannprisen 1980 i klassen rock for Ramp (sammen med Sambandet)
 Juryens hederspris under Spellemannprisen 1982
 Gammleng-prisen i 1983 i klassen popartist
 Sør-Trøndelag fylkes kulturpris 1983Mottakere av Sør-Trøndelag fylkeskommunes kulturpris (1976-2012) (PDF). Hos Wayback Machine; stfk.no. 29. august 2013. Besøkt 22. mai 2023.
 Årets artist under Spellemannprisen 1984 for Levva livet!
 Namsos kommunes kulturpris 1985
 Bjellesauprisen 1999 for sitt betydningsfulle bidrag til norsk musikk i over 30 år
 Trondheim kommunes kulturpris 2003
 Norsk Artistforbunds Ærespris 2004
 Erik Byes Minnepris under Protestfestivalen 2005
 Solprisen på Rjukan i 2006
 Ridder 1. klasse av St. Olavs Orden i 2006
 Nord-Trøndelag fylkes kulturpris 2006
 Gullmikrofonen, hederspris fra GramArt, for 2006
 Juryens hederspris under Spellemannprisen 2006
 Tekstforfatterfondet ærespris for 2007
 Veteranprisen under Gammleng-prisen i 2008
 LOs hederspris i 2009
 Innlemmet i Rockheim Hall of Fame i 2011
 Posten Norge utgav frimerke med Aleksandersen avbildet i 2012
 Vidar Sandbecks kulturpris 2024
 Alf Prøysens Ærespris 2024
 Årets trønder 2024
 Årets ærespris under Musikkforleggerprisen 2025
 Æresborger av Trondheim 2025
 NOPAs hederspris 2025, sammen med Sambandet
 Norges feteste liveband 2025, sammen med Sambandet

 Nominasjoner 
 Nominert til Spellemannprisen 1976 i klassen årets poprock for Mot i brystet, mord i blikket, Bomben und Granaten
 Nominert til Spellemannprisen 1977 i klassen pop for Lirekassa
 Nominert til Spellemannprisen 1979 i klassen pop for French only
 Nominert til Spellemannprisen 1984 i klassen rock for Levva livet!
 Nominert til Spellemannprisen 1984 i klassen produsent/opphavsmann/arrangør for Levva livet!
 Nominert til Spellemannprisen 1986 i klassen rock for Eldorado
 Nominert til Spellemannprisen 1986 i klassen årets spellemann for Eldorado
 Nominert til Spellemannprisen 1995 i klassen mannlig artist for Med hud og hår
 Nominert til Spellemannprisen 2001 i klassen tidenes norske hit for «Lys og varme»
 Nominert til Spellemannprisen 2008 i klassen mannlig artist for Katalysator

 Referanser 

 Litteratur 


 Johan O. Jensen (1988): Fremmed fugl – Historien om Åge Aleksandersen. Gyldendal Norsk Forlag, ISBN 82-05-17676-0.
 Ole Jacob Hoel (2011): ÅGE, historien om norges største rocker , Gyldendal Norsk forlag
 Fanny Louise Wullum Fahsing (2019) Alkymisten : En studie av Åge Aleksandersens musikk. Masteroppgave.

 Eksterne lenker 
 Åge Aleksandersen og Sambandet
 Norsk pop- og rockleksikon: Aleksandersen, Åge
 Diskografi på diskografi.no
 «Åge Aleksandersen» på allkunne.no



Kategori:Romani

Kategori:Deltakere i Melodi Grand Prix
Kategori:Vinnere av Spellemannprisen
Kategori:Rockheim Hall of Fame
Kategori:Riddere av 1. klasse av St. Olavs Orden
Kategori:Personer fra Namsos kommune
Kategori:Vinnere av Spellemannprisens hederspris